ขบวนการประชาธิปไตยใหม่ ชี้ สปช. คว่ำร่าง รธน. แค่ปาหี่สืบทอดอำนาจ
ขบวนการประชาธิปไตยใหม่ออกแถลงการณ์ ชี้การล้มร่างรัฐธรรมนูญ เป็นแค่ปาหี่สืบทอดอำนาจ คสช. ระบุ คสช. หมดความชอบธรรมแล้ว ย้ำกระบวนการยกร่างครั้งใหม่ คณะกรรมาธิการต่อมาจากการเลือกตั้ง6 ก.ย. 2558 16.10 น. ที่ห้องห้องบรรยายโครงการปริญญาเอก คณะสังคมวิทยาและมนุษยวิทยา ชั้น 4 อาคารสังคมสงเคราะห์ มหาวิทยาลัยธรรมศาสตร์ ท่าพระจันทร์ ขบวนการประชาธิปไตยใหม่และกลุ่มเครือข่าย ได้จัดงานแถลงข่าวต่อกรณี การโหวตคว่ำร่างรัฐธรรมนูญของ สภาปฏิรูปแห่งชาติ(สปช.)พงษ์นริทร์ นนท์ค่ำ เป็นตัวแทนขบวนการประชาธิปไตยใหม่อ่านแถลงการณ์โดยระบุว่า กระบวนการร่างรัฐธรรมนูญที่มาผ่านทั้งหมด เรื่อยมาจนถึงการลงมติไม่เห็นชอบร่างรัฐธรรมนูญ โดยสมาชิก สปช. เป็นเพียงการเล่นละครตบตาประชาชนเท่านั้น ซึ่งทำทีว่าให้มีการกลั่นกรองโดย สปช. เป็นการสร้างภาพให้มีการปกครองด้วยกฏหมาย ทั้งที่ในความเป็นจริงแล้ว สปช. เป็นองค์กรที่มีจุดกำเนิดจาก คสช. ทั้งองค์กร การลงมติไม่รับร่างรัฐธรรมนูญจึงถือเป็นเพียงการแสดงละครฉากหนึ่ง เพื่อเป็นการยึดอายุให้กับอำนาจเผด็จการ พร้อมประกาศจุดยื่นว่า ขบวนการประชาธิปไตยใหม่ ขอประกาศจุดยืน ไม่ยอมรับการสืบทอดอำนาจของ คสช. และขอเรียกร้องให้ คสช. แสดงความรับผิดชอบต่อการบริหารประเทศที่ล้มเหลวในทุกๆ ด้าน หากมิเช่นนั้นแล้ว ขบวนการประชาธิปไตยใหม่จะรณรงค์การต่อสู้กับ คสช. ให้ถึงที่สุดด้านสิรวิชญ์ เสรีธิวัฒน์ ได้แสดงความเห็นว่า การออกมาต่อต้านร่างรัฐธรรมนูญของทางกลุ่มก่อนหน้านี้ มีสาเหตุจาก กระบวนการร่างรัฐธรรมนูญไม่ได้มีความยึดโยงใดๆ กับประชาชน แม้ถึงที่สุด สปช. ได้ลงมติคว่ำร่างรัฐธรรมนูญแล้ว แต่ยังต้องจับตาต่อไปว่า กระบวนการร่างรัฐธรรมนูญที่กำลังจะเกิดขึ้นอีกครั้งจะเป็นอย่างไร หากการตั้งคณะกรรมาธิการยกร่างรัฐธรรมนูญชุดใหม่ กลับไปเป็นหน้าที่อำนาจของ คสช. อีก ปัญหาต่างๆ ที่เกิดขึ้นก็จะไม่มีวันจบ และจะวนกลับมาที่เดิมอีกครั้ง พร้อมเสนอว่า กระบวนการร่างรัฐธรรมนูญใหม่ที่กำลังจะเกิดขึ้นต้องเป็นกระบวนการที่ประชาชนมีส่วนร่วมมากที่สุด คณะกรรมาธิการยกร่างรัฐธรรมนูญจะต้องมาจากการเลือกตั้งของประชาชนขณะเดียวกัน รังสิมันต์ โรม ได้แสดงความคิดว่า ตลอดเวลา 1 ปี 3 เดือน 16 วัน ประชาชนสูญเสียเงินภาษีจำนวนมาก ซึ่งถูกจ่ายเป็นเงินเดือนให้กับคณะกรรมาธิการยกร่างรัฐธรรมนูญ สปช. สนช. คสช. และรัฐบาล ซึ่งบุคคลเหล่านี้ไม่มีความเชือมโยงใดๆ กับประชาชน และตลอดช่วงเวลาที่ผ่านมาไม่ได้มีผลงานอะไร นอกจากการจับกุ่มผู้เห็นต่างรังสิมันต์ กล่าวต่อไปว่า การคว่ำร่างรัฐธรรมนูญ นั้นเป็น การลงมติโดยคนของ คสช. แทบทั้งสิ้น ฉะนั้น คสช. จึงไร้ความชอบธรรมในการอยู่ในอำนาจต่อไป พร้อมเรียกร้องให้ คสช. รับผิดชอบต่อเงินทุกบาททุกสตางค์ที่เสียไปกับการร่างรัฐธรรมนูญครั้งนี้มันถึงเวลาแล้วหรือยังที่ คสช. จะหมดความชอบธรรม…มติที่ออกมาในวันนี้เราก็เห็นแล้วว่าคนที่โหวตไม่รับร่างรัฐธรรมนูญเป็นคนมีสีทั้งสิ้น มันคือบ้านทรายทองหรือกระไร รัฐบาลกำลังเป็นดาวพระศุกร์อย่างนั้นหรือ ที่เล่นละครตบตาประชาชนแล้วหวังว่าประชาชนจะเชื่อ ผมไม่คิดว่า คสช. จะมีความชอบธรรมใดๆ แล้ว รังสิมันต์กล่าว
ขบวนการประชาธิปไตยใหม่ออกแถลงการณ์ ชี้การล้มร่างรัฐธรรมนูญ เป็นแค่ปาหี่สืบทอดอำนาจ คสช. ระบุ คสช. หมดความชอบธรรมแล้ว ย้ำกระบวนการยกร่างครั้งใหม่ คณะกรรมาธิการต่อมาจากการเลือกตั้ง 6 ก.ย. 2558 16.10 น.
ขบวนการประชาธิปไตยใหม่,คสช.,พงษ์นริทร์ นนท์ค่ำ,รังสิมันต์ โรม,ร่างรัฐธรรมนูญ,สปช.,สิรวิชญ์ เสรีธิวัฒน์